[{"text_idx": "#000000", "text": "Isa, tu\u0308tre ja uhiuue testamendi nimel"}, {"text_idx": "#000002", "text": "Catherine Deneuve kehastab \u201eUhiuues testamendis\u201d gorillaga kokku elavat daami. Kaader filmist"}, {"text_idx": "#000003", "text": "La\u0308a\u0308ne-Euroopa kultuurkiht tugineb suuresti piiblimu\u0308u\u0308dile, mis na\u0308ikse seeto\u0303ttu olevat justkui universaalne dekodeerimisvahend, mille abil saab to\u0303lgendada ka neid teoseid, mis mu\u0308u\u0308tilisest raamist va\u0308lja ja\u0308a\u0308vad. Universaalsuse ko\u0303rval on mu\u0308u\u0308dil omadus olla u\u0308ldtuntud ja -levinud, mis ta\u0308hendab loomeinimestele lo\u0303putuid vo\u0303imalusi mu\u0308u\u0308disu\u0308z\u030ceega ma\u0308ngida ja sellega kunstiliselt u\u0308mber ka\u0308ia, kuna tuttav lugu vo\u0303i loo osad mo\u0303juvad vo\u0303o\u0303rasse konteksti paigutatuna igal juhul va\u0308rske ja lo\u0303busana. Sama ja\u0308relduseni jo\u0303udis na\u0308htavasti Jaco Van Dormael, kui hakkas va\u0308ntama \u201eUhiuut testamenti\u201d. Ometi ei piirdunud ta mo\u0303ne va\u0308ikese rahvajutuga, vaid vo\u0303ttis need ko\u0303ige suuremad \u2013 vana ja uue testamendi."}, {"text_idx": "#000004", "text": "See, et Nietzsche arvates on Jumal surnud, on ta\u0308ielik loba, sest Jumal (Benoi\u0302t Poelvoorde) on elus ja elab Bru\u0308sselis. Jumaliku isiksuse ja\u0308rgi ei lo\u0303hna selles filmis ku\u0308ll midagi \u2013 kaotanud poja JC (Jesus Christ), elab ta koos oma vaikiva ja pesapalli ning tikkimist armastava naise (Yolande Moreau) ja ma\u0308ssumeelse eelpuberteediealise tu\u0308tre Eaga (Pili Groyne). Viimase silme la\u0308bi lugu jutustama asutaksegi. Kui eelnevat eirata, on perekond nagu perekond ikka \u2013 ema ku\u0308u\u0308rib ja vaaritab, tu\u0308tar pu\u0308u\u0308ab kasvuvaludega hakkama saada ning isa vaatab diivanil lo\u0308sutades jalgpalli. Muul ajal istub ta kabinetis luku taga, nina arvutis vo\u0303i ma\u0308ngib va\u0308ikesel Bru\u0308sseli maketil selle elanikega \u2013 kukutab alla reisilennukeid, ajab kiirronge ro\u0308o\u0308bastelt maha ning ladistab linna kohal kastekannuga. Et va\u0308ikese Ea arvates ka\u0308itub tema jumalast isa inimestega va\u0308ga julmalt, otsustab tu\u0308druk talle ka\u0308tte maksta, saates inimestele Jumala isiklikust arvutist laiali nende surmakuupa\u0308evad. Sealt edasi algab lo\u0303putu seiklus mo\u0308o\u0308da Bru\u0308sseli ta\u0308navaid, kuna uhiuue testamendi jaoks on tarvis leida kirjapanija ning kuus apostlit."}, {"text_idx": "#000005", "text": "Uhiuue testamendi kirjutamist vo\u0303ib kujutada va\u0308ga u\u0308ksluiselt, aga Van Dormael on seda teinud la\u0308bi absurdi ja satiiriprisma, segades u\u0308helt poolt kokku Murphy seadused ja ku\u0308mme ka\u0308sku, teiselt poolt 21. sajandi Kesk-Euroopa linnau\u0308hiskonna. Koomilist lugu toetavad to\u0303eliselt out-of-the-box fantaasialennud \u2013 gorillaga kokku elav daam, hobimo\u0303rvarist snaiper, Jeesuse kujuke, mis vahepeal ellu a\u0308rkab, Da Vinci \u201ePu\u0308ha o\u0303htuso\u0308o\u0308maaeg\u201d, kuhu aina apostleid juurde sigineb ja ko\u0303rgustesse ulatuvad tohutud kartoteegikapid Bru\u0308sseli elanike andmekaartidega."}, {"text_idx": "#000007", "text": "Kahtlasena tundub filmis Jumala naise roll \u2013 piibli mu\u0308toloogias peaks proua Jumal olema po\u0303himo\u0303tteliselt Maarja, kuid see nu\u0308anss on filmist va\u0308lja ja\u0308etud. Vo\u0303i on proua Jumal hoopis Jumala uus naine? O\u0303igustus sellele va\u0308ljaja\u0308tule on ilmselt u\u0308sna selge, kuna liiga paljude mu\u0308u\u0308disu\u0308steemide pealikuti ladumine oleks muutnud filmi umbseks ja kaotanud selge keskme. Ometi vo\u0303ib mingi umbkaudse to\u0303lgenduse proua Jumalale siiski testamentide raamistikus anda. U\u0308ks interpretatsioon piibli ta\u0308htsamate naiste \u2013 Eeva ja Maarja \u2013 kohta on, nagu oleks Eeva su\u0308u\u0308di kogu inimkonna ha\u0308dades, Maarja aga pa\u0308a\u0308stis inimkonna, kinkides neile lunastaja. Proua Jumal esineb filmis selge ko\u0303rvaltegelasena, olles samas Ea ja tema isa vaheliseks puhvriks, kes lu\u0308kkab mikroliigutustega paika nihkes tu\u0308kid... ja lo\u0303puks ikkagi pa\u0308a\u0308stab maailma."}, {"text_idx": "#000008", "text": "Teine ku\u0308sima\u0308rk tekib filmi lokaalsuses. Jumala vo\u0303im peaks olema absoluutne, kuid ometi keskendub Van Dormael ainult u\u0308hele linnale, ja\u0308ttes mulje nagu eksisteeriks ha\u0308rra ainuu\u0308ksi Bru\u0308sselis. Teisalt vo\u0303ib Bru\u0308sselit vo\u0303tta kui osa tervikust. Kogu maakera ho\u0303lmamine oleks vahest olnudki tarbetult segav ja loole oodatust va\u0308hem juurde andnud."}, {"text_idx": "#000013", "text": "Andrei Liimets kirjutab uusimast Bondi-filmist \u201eSpectre\u201d, mida on kroonitud juba nii u\u0308heks halvimaks kui u\u0308heks parimaks kaheku\u0308mne neljast Bondist. Nagu sellistel juhtudel kipub juhtuma, on to\u0303de, nii paljukest kui seda kinokunsti puhul u\u0308ldse olemas on, ilmselt kusagil vahepeal."}, {"text_idx": "#000015", "text": "Kolmapa\u0308eva o\u0303htul sai Kinos So\u0303prus avapaugu 22. novembrini va\u0308ltav animafilmifestival Animated Dreams, mille puhul projitseeriti ekraanile viis uut omapa\u0308rase ka\u0308ekirjaga Eesti animatsiooni."}]